Treći karlistički rat
<s>Treći karlistički rat () je bio oružani sukob koji se od 1872. do 1876. godine odigrao u Španiji između snaga centralne vlade na jednoj, i karlističkih pobunjenika na drugoj strani.</s><s>Uzrok mu je bilo nastojanje pristaša Carlosa, pretendenta na špansko prijestolje da preuzmu vlast, odnosno ponovno uspostave apsolutnu monarhiju koja je prestala postojati sa smrću kralja Fernanda VII 1834. godine.</s><s>Carlos je također nastojao iskoristio kaos i nestabilnost tzv. Demokratskog šestoljeća, odnosno vlade uspostavljene Septembarskom revolucijom 1868. godine koju su sve više razdirale frakcijske borbe između umjerenjaka i radikala, od kojih su potonji početkom 1873. godine uspjeli formirati Prvu špansku republiku.</s><s>Karlisti su najjaču podršku imali u Kataloniji i Baskiji kojoj je Carlos u slučaju pobjede obećao ponovno uvođenje autonomije i elemenata državnosti ukinutih početkom 18. vijeka.</s><s>Iako nisu uspjeli ugroziti Madrid, karlisti su do 1874. godine kontrolirali značajne dijelove zemlje, a njihovi uspjesi su vojsku učinili daleko moćnijom i uticajnom od republikanske vlade u Madridu.</s><s>To je dovelo do puča kojim je republikanska vlada svrgnuta, a pučisti su natrag u Španiju pozvali dinastiju Bourbon, odnosno prijestonasljednika Alfonsa XII.</s><s>Vladine snage su se tako ujedinile te su stvoreni uvjeti da se do početka 1876. karlisti vojnički poraze i protjeraju u egzil.</s><s>Treći karlistički rat je usprkos toga imao značajan efekt na dalju historiju Španije, prije svega stvorivši podlogu za katalonski i baskijski nacionalizam.</s>

<s>Treći karlistički rat se ponekad naziva Drugi karlistički rat, s obzirom da se karlistička pobuna u Kataloniji od 1846. do 1849. po svojim razmjerama nije mogla usporediti sa Prvim i Trećim karlističkim ratom.</s>

<s>Vanjske veze</s>

<s>Information about the Third Carlist War</s>

<s>1870-e
Historija Španije</s>

